ΚΑΝΟΝΙΣΜΟΣ {SID} (ΕΟΚ) αριθ. 926/93 {/SID} ΤΗΣ ΕΠΙΤΡΟΠΗΣ της 1ης Απριλίου 1993 για την τροποποίηση του κανονισμού (ΕΟΚ) αριθ. 1696/87 σχετικά με ορισμένες λεπτομέρειες εφαρμογής του κανονισμού (ΕΟΚ) αριθ. 3528/86 του Συμβουλίου για την προστασία των δασών στην Κοινότητα από την ατμοσφαιρική ρύπανση Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 3528/86 του Συμβουλίου της 17ης Νοεμβρίου 1986 (1), όπως τροποποιήθηκε τελευταία από τον κανονισμό (ΕΟΚ) αριθ. 2157/92 (2), και ιδίως το άρθρο 2 παράγραφοι 1 και 2, Εκτιμώντας: ότι, σύμφωνα με το άρθρο 2 παράγραφος 1 του κανονισμού (ΕΟΚ) αριθ. 3528/86, ο στόχος του κοινοτικού προγράμματος είναι να βοηθήσει τα κράτη μέλη να πραγματοποιούν, βάσει κοινών μεθόδων, περιοδική απογραφή το ζημιών που προκαλούνται στα δάση κυρίως από την ατμοσφαιρική ρύπανση- ότι οι λεπτομέρειες εφαρμογής του εν λόγω άρθρου και ιδίως εκείνες που σχετίζονται με τη συλλογή, τη δυνατότητα σύγκρισης και τη διαβίβαση των δεδομένων που συλλέγονται πρέπει να θεσπίζονται σύμφωνα με τη διαδικασία που προβλέπεται στο άρθρο 2 παράγραφος 3 του κανονισμού (ΕΟΚ) αριθ. 3528/86- ότι ένας από τους κυριότερους λόγους της απώλειας της ζωτικότητας των κοινοτικών δασών είναι η συνεχής εκπομπή ατμοσφαιρικών ρύπων- ότι, επιπλέον, από την άμεση ζημία που προκαλείται στα δέντρα, οι έμμεσες επιπτώσεις της ατμοσφαιρικής ρύπανσης μέσω του εδάφους είναι ένας από τους κυριότερους λόγους της επιδείνωσης της κατάστασης στα οικοσυστήματα των δασών- ότι η εξέταση του εδάφους των κοινοτικών δασών θα μπορούσε να παράσχει βασικές πληροφορίες για τη χημική κατάσταση του εδάφους και για την παροχή θρεπτικών ουσιών στα δέντρα καθώς επίσης και την επίδραση των εισροών ρύπων επί της κατάστασης του εδάφους- ότι, κατ' αυτό τον τρόπο, θα λαμβάνεται υπόψη η αυξανόμενη σημασία του εδάφους για τη βελτίωση της κατάστασης των δασών- ότι απαιτείται τροποποίηση του κανονισμού (ΕΟΚ) αριθ. 1696/87 της Επιτροπής (3) ώστε να ληφθούν υπόψη τα ανωτέρω κατά τη θέσπιση των κοινών διατάξεων εφαρμογής του κανονισμού (ΕΟΚ) αριθ. 3528/86- ότι απαιτείται τροποποίηση των παραρτημάτων του κανονισμού (ΕΟΚ) αριθ. 1696/87 προκειμένου να εξασφαλισθεί η μεταφορά των δεδομένων σε ψηφιακή μορφή και να βελτιωθεί η γενική διαφάνειά της, κατόπιν συμφωνίας, κοινής μεθοδολογίας- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Δασικής Επιτροπής, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 1696/87 τροποποιείται ως εξής: 1. προστίθεται το ακόλουθο άρθρο 1α: "Άρθρο 1α 1. Επιπλέον, από την ετήσια απογραφή των ζημιών που προκαλούνται στα δάση και η οποία προβλέπεται στο άρθρο 2 του κανονισμού (ΕΟΚ) αριθ. 3528/86, η κατάσταση του εδάφους στα δάση της Κοινότητας καταγράφεται και εκτιμάται χρησιμοποιώντας το ίδιο δίκτυο παρατηρητηρίων. 2. Δείγματα εδάφους λαμβάνονται σύμφωνα με αντικειμενική μέθοδο δειγματοληψίας και αναλύονται σύμφωνα με καθορισμένες μεθόδους. 3. Μέχρι τις 31 Δεκεμβρίου 1995, τα κράτη μέλη διαβιβάζουν στην Επιτροπή, σε τυποποιημένη μορφή, τα στοιχεία που συλλέχθηκαν και αναλύθηκαν σε κάθε παρατηρητήριο, όπως ορίζεται στο παράρτημα VΙβ. 4. Τεχνικές λεπτομέρειες σχετικές με τις διατάξεις του παρόντος άρθρου ορίζονται στο παράρτημα ΙΙ."- 2. στο άρθρο 2 παράγραφος 1 προστίθεται η ακόλουθη τρίτη περίπτωση: "- τη διεξαγωγή απογραφής της κατάστασης του εδάφους των δασών σε κοινοτικό επίπεδο."- 3. προστίθεται το ακόλουθο άρθρο 3α: "Άρθρο 3α 1. Τα κράτη μέλη συντάσσουν έκθεση για την κατάσταση των δασικών εδαφών στις χώρες τους και τη διαβιβάζουν στην Επιτροπή μέχρι τις 31 Δεκεμβρίου 1995. 2. Το περιεχόμενο των εκθέσεων είναι σύμφωνο με τις απαιτήσεις του παραρτήματος V."- 4. τα παραρτήματα του κανονισμού (ΕΟΚ) αριθ. 1696/87 και οι τροποποιήσεις του αντικαθίστανται από τα παραρτήματα του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 1 Απριλίου 1993.

[Source: multi_eurlex | Tokens: 3697]